CELEX: 32008D0159
Language: hu
Date: 2008-02-22 00:00:00
Title: 2008/159/EK: A Bizottság határozata ( 2008. február 22. ) Magyarország egyes területein a vaddisznók klasszikus sertéspestisének felszámolására vonatkozó terv jóváhagyásáról szóló 2007/683/EK határozat módosításáról (az értesítés a C(2008) 675. számú dokumentummal történt)

26.2.2008   
            
            
               HU
            
            
               Az Európai Unió Hivatalos Lapja
            
            
               L 51/21
            
         
      A BIZOTTSÁG HATÁROZATA
   
   (2008. február 22.)
   Magyarország egyes területein a vaddisznók klasszikus sertéspestisének felszámolására vonatkozó terv jóváhagyásáról szóló 2007/683/EK határozat módosításáról
   (az értesítés a C(2008) 675. számú dokumentummal történt)
   (Csak a magyar nyelvű szöveg hiteles)
   (2008/159/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére,
   mivel:
   
               (1)
            
            
               A 2007/683/EK bizottsági határozatot (2) a klasszikus sertéspestis felszámolására irányuló számos intézkedés egyikeként fogadták el.
            
         
               (2)
            
            
               Szlovákia tájékoztatta a Bizottságot, hogy egyes, Magyarországgal határos területeken nemrégiben újra megjelent a vaddisznók fent említett betegsége.
            
         
               (3)
            
            
               Magyarország tájékoztatta a Bizottságot, hogy a járványügyi helyzetre való tekintettel a vaddisznók klasszikus sertéspestisének felszámolására vonatkozó tervben szereplő intézkedéseket ki kell terjeszteni a magyarországi Pest megye egyes területeire.
            
         
               (4)
            
            
               A 2007/683/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007/683/EK határozat mellékletének helyébe e határozat mellékletének szövege lép.
   2. cikk
   Ennek a határozatnak a Magyar Köztársaság a címzettje.
   
      Kelt Brüsszelben, 2008. febuár 22-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 316., 2001.12.1., 5. o. A legutóbb a 2007/729/EK bizottsági határozattal (HL L 294., 2007.11.13., 26. o.) módosított irányelv.
   
      (2)  HL L 281., 2007.10.25., 27. o.
   
      MELLÉKLET
      
         
            „MELLÉKLET
            Azok a területek, melyeken a vaddisznók klasszikus sertéspestisének felszámolására vonatkozó tervet végre kell hajtani:
            Nógrád megye területe és Pest megyének a Dunától északra és keletre, a szlovák határtól délre, Nógrád megye határától nyugatra és az E71-es úttól északra fekvő területe.”